ຫໍພິພິທະພັນຊົນເຜົ່າວິທະຍາຫວຽດນາມຮັບຫລຽນໄຊແຮງງານຊັ້ນ 1
ຫໍພິພິທະພັນຊົນເຜົ່າວິທະຍາ ຫວຽດນາມ (ພາບ: vtv.vn)
ຕອນບ່າຍວັນທີ 24/10, ຫໍພິພິທະພັນຊົນເຜົ່າວິທະຍາ ຫວຽດນາມ, ສະພາມະຫາບັນດິບວິທະຍາສາດສັງຄົມ ຫວຽດນາມ, ຈັດຕັ້ງພິທີສະເຫຼີມສະຫຼອງ 20 ປີແຫ່ງວັນສ້າງຕັ້ງ ແລະ ຮັບຫລຽນໄຊແຮງງານຊັ້ນ 1. ບໍ່ພຽງແຕ່ແມ່ນບ່ອນວາງສະແດງ, ອະນຸລັກຮັກສາບັນດາມໍລະດົກວັດທະນະທຳທີ່ເປັນເອກະລັກສະເພາະຂອງ 54 ຊົນເຜົ່າ ຫວຽດນາມ ເທົ່ານັ້ນ, ຫໍພິພິທະພັນຊົນເຜົ່າວິທະຍາ ຍັງແນະນຳໃຫ້ມະຫາຊົນຮັບຊາບວັດທະນະທຳຂອງບັນດາປະເທດ ອາຊີຕາເວັນອອກສ່ຽງໃຕ້ ແລະ ນອກພາກພື້ນ ອາຊີຕາເວັນອອກສ່ຽງໃຕ້ອີກດ້ວຍ. ກ່າວຄຳເຫັນທີ່ພິທີສະເຫຼີມສະຫຼອງ, ທ່ານ ຫວໍກວາງຈ້ອງ ຜູ້ອຳນວຍການຫໍພິພິທະພັນ ຊົນເຜົ່າວິທະຍາ ຫວຽດນາມ ໃຫ້ຮູ້ວ່າ:
“ໃນໄລຍະຈະມາເຖິງ, ຫໍພິພິທະພັນສືບຕໍ່ມີການວາງສະແດງຫົວເຫຼື່ອງລົງເລິກ ເພື່ອໂຄສະນາກ່ຽວກັບວັດທະນະທຳຂອງ 54 ຊົນເຜົ່າ ຫວຽດນາມ, ແນະນຳກ່ຽວກັບວັດທະນະທຳຂອງບັນດາປະເທດໃນໂລກ. ນອກນັ້ນກໍ່ ຈັດຕັ້ງການວາງສະແດງວັດທະນະທຳບໍ່ມີຮູບຮ່າງຂອງບັນດາປະເທດ ເພື່ອເຮັດໃຫ້ບັນດາການເຄື່ອນໄຫວຂອງຫໍພິພິທະພັນອຸດົມສົມບຸນ ແລະ ຊ່ວຍໃຫ້ມະຫາຊົນ ແລະ ຜູ້ຊົມເຫັນໄດ້ຄວາມມີຫລາຍຮູບຫລາຍແບບຂອງບັນດາພື້ນຖານວັດທະນະທຳ ແລະ ຈຸດຄ້າຍຄືກັນ, ແຕກຕ່າງກັນລະຫວ່າງວັດທະນະທຳຂອງ ຫວຽດນາມ ກັບປະເທດຕ່າງໆ”.
(ແຫຼ່ງຄັດຈາກ VOV)